**Ihmisoikeudet**

Tehtävä on suunniteltu toteutettavaksi pienryhmissä kahden opetuskerran aikana yläasteen

oppilaiden kanssa. Tehtävässä elämänkatsomustieto integroituu historiaan siten, että ryhmissä

paneudutaan yhteen ihmisoikeusartiklaan ja siihen miten tämä artikla on toteutunut yhden

ryhmän tutkimana ajanjaksona. Lopussa ryhmät hajotetaan ja kootaan uudet ryhmät, joista

jokaiseen tulee vähintään yksi oppilas kustakin aiemmasta ryhmästä. Näissä uusissa ryhmissä

oppilaat opettavat toisilleen aiemmassa ryhmässä oppimansa asiat.

Tehtävän suunnittelun pohjana on valtakunnallisen OPS:n perusteet elämänkatsomustiedossa

sekä historiassa. Tehtävän tarkoituksena herättää keskustelua ryhmissä siitä, miten

ihmisoikeudet ovat aiempina vuosisatoina toteutuneet ja ketkä nykykäsityksen mukaisista

ihmisoikeuksista ovat päässeet nauttimaan. Tavoitteena on omaksua ja sisäistää

ihmisoikeuksien merkitys niiden historiallisen kontekstin pohjalta, keille oikeudet ovat

kuuluneet ja millaiset aikakauden ihmisoikeudet olivat.

Ensimmäisen opetuskerran alussa opettaja käy lyhyesti läpi ihmisoikeusjulistuksen merkitystä

ja sen historiaa. Mikäli oppilas on ollut elämänkatsomustiedon opetuksessa jo alakoulussa,

hänen periaatteessa pitäisi tietää mitä ihmisoikeudet ovat. Tämän vuoksi opettaja vain lyhyesti

kertaa asioita ennen tehtävän aloittamista.

Tehtävä: Miten ihmisoikeuksien yleismaailmallisen julistuksen 1. artikla: *Kaikki ihmiset*

*syntyvät vapaina ja tasavertaisina arvoltaan ja oikeuksiltaan. Heille on annettu järki ja*

*omatunto, ja heidän on toimittava toisiaan kohtaan veljeyden hengessä*, on toteutunut

tutkimanne ajanjakson aikana. Ovatko kaikki olleet vapaita, jos eivät niin ketkä ovat saaneet

nauttia vapaudesta ja ketkä eivät?

Ryhmä voi tutustua ja perehtyä aiheeseen kirjallisuuden tai internetin kautta. Oppilaat voivat

hyvin käyttää kirjallisuutena lukion historian oppikirjoja tai opettajan antamia valmiita

tekstejä. Jos he käyttävät internetiä pääasiallisena aineiston lähteenä, tulee heidän pohtia

käyttämiensä sivustojen oikeellisuutta.

Ryhmä 1

He tutkivat 1. artiklan toteutumista

1) Antiikin Kreikassa

2) Keskiajan Euroopassa

3) 1500 –luvun Ruotsissa

Ryhmä tekee yhdessä posterin, johon kootaan lyhyesti miten 1. artikla oli ajanjaksoina

toteutunut. Tähän he voivat myös liittää esimerkkejä, mikäli niitä löytyy.

Ryhmä 2

Miten 1. artikla toteutui

1) 1700 –luvun Ranskassa ennen vallankumousta

2) Amerikan itsenäisyysjulistuksessa 1776

3) Ranskan Ihmisen ja kansalaisen oikeuksien julistuksessa 1789

Ryhmä 3

Miten 1. artikla toteutui

1) Teollistuvassa Isossa Britanniassa1800-luvulla

2) 18501860–lukujen Etelävaltioissa

3) 1800 –luvun Venäjällä

Ryhmä 4

Miten 1. artikla toteutui

1) Euroopassa 1900 –luvulla ennen vuotta 1917

2) Lamavuosien Euroopassa 1920- ja1930-luvuilla

diktatuurivaltioissa

demokratioissa

Ryhmä 5

Miten 1. artikla toteutui

1) Toisen maailmansodan aikaisessa Neuvostoliitossa ja natsi-Saksassa

2) Toisen maailmansodan jälkeisessä Länsi-Euroopassa

3) Nykypäivänä

a. Miksi oli tarpeen luoda artiklat?

Toisen opetuskerran lopussa puhutaan yhdessä ihmisoikeuksien nykytilanteesta.

Keskustellaan siitä ketkä ovat sopimuksen ratifioineet ja noudattavat sitä, ja ketkä eivät.

Aivan lopuksi voivat oppilaat jäädä miettimään sitä toteutuuko 1. artikla vieläkään.

Historialliset ajanjaksot on valittu siten, että ne kuuluvat valtakunnallisen OPS:n perusteisiin.

Ne saattavat olla laajoja ajanjaksoja, mutta tehtävässä ei ole kuitenkaan kyse täydellisestä

syventymisestä tutkittavaan ajanjaksoon vaan tutustumisesta ajanjakson ihmisoikeuksiin.

Mikäli opetus tapahtuu ryhmissä, joissa on oppilaita eri luokka-asteilta,

voi olla aiheellista

jakaa ryhmät sen mukaan minne saakka he ovat historiassa ehtineet.

**Lähteet**

Ihmisoikeuskasvatuksen käsikirja

Maailmanhistorian pikkujättiläinen

Perusopetuksen opetussuunnitelman perusteet 2004